Симо Хэүхэ

Симо Хэүхэ (Финныы: Simo Häyhä) (Ахсынньы 17, 1905 – Муус устар 1, 2002) диэн финн саллаата. Хос аата "Үрүҥ Өлүү" (Нууччалыы: Белая смерть; Финныы: Valkoinen kuolema). Кыhыҥҥы сэрии кэмигэр сэриилэспит. Аан дойду историятын бастыҥ бэргэн ытааччыта буолар.http://www.snipercentral.com/snipers.htmhttp://www.telegraph.co.uk/news/uknews/1517044/The-long-view.html

 Эрдэтээҥҥи олоҕо, Иккис аан дойду сэриитигэр кыттыыта 
Хэүхэ Раутйэрви муниципалитетыгар, билиҥҥи Финляндия уонна Арассыыйа кыраньыыссатын чугаhыгар төрөөбүт. Сэрииhит сулууспатын 1925 саҕалаабыт. Армияҕа барыан иннинэ, Хэүхэ фермер уонна булчут эбит. Финляндия уонна ССРС икки ардыларынааҕы Кыhыҥҥы сэрии кэмигэр (1939–1940) кини бэргэн ытааччы солото уонна Кыhыл Армиялыын охсуhуута саҕаламмыт. 

−20 икки −40 С температураҕа, бүтүннүү үрүҥ камуфляжтаах, Хэүхэ туоhуламмытынан 505 сэбиэскэй саллааты өлөрбүт,http://www.mtv3.fi/uutiset/arkisto.shtml/arkistot/kotimaa/2007/11/584680 уонна туоhуламматаҕынан 542 өлөрбүт. Коллаа кыргыhыытыгар бигэргэтиллибэтэх сурахтарынан Хэүхэ бэргэн ытааччы быhыытынан 800 тахса өлөрүүлээх табыылаах үһү. Бэргэн ытааччы быhыытынан өлөрүүлэриттэн ураты, Хэүхэ өссө икки сүүстэн тахса өстөөҕү Suomi KP/-31 массыына-пистэлиэт саанан табан кэрдибит, ол курдук бүтүн бигэргэтиллибит өлөрүүлэрин ахсаана 705 буолар.http://www.mtv3.fi/uutiset/arkisto.shtml/arkistot/kotimaa/2007/11/584680 Бу ахсаан бүтүннүүтэ 100 хонук иhинэн толоруллубут. 

Хэүхэ туттар чуор саата сэбиэскэй Мосин-Наган M/28 диэн финныы вариана.

Сэбиэскэйдэр кинини хаста да өлөрө сатаабыттар, кини утары атын бэргэн ытааччылары уонна артиллерия саба охсууларын туттубуттар. 1940 кулун тутар 6 Хэүхэ кыргыhыы кэмигэр сыҥаахха буулдьанан таптаран улаханнык эчэйбит уонна сэрииттэн туораабыт. Сэрии бүппүтүн кэнниттэн сотору кэминэн, маршал Карл Густаф Эмил Маннерхейм уурааҕынан Хэүхэ капралтан иккис лейтенант буолбут.

 Кэлин олоҕо 
Хас да сыл устата Хэүхэ эмтэммит. Буулдьа сыҥааҕын уҥуоҕун алдьаппыт уонна иэдэhин эчэппит. Ол да буоллар, кини букатынныы үтүөрбүт уонна Иккис аан дойду сэриитин кэнниттэн тайах бултааччыта уонна ыт иитээччитэ буолбут.

Симо Хэүхэ олоҕун тиhэх сылларыгар Финляндия соҕуруулуу илинигэр баар Руоколахти диэн ааттаах кыра дэриэбинэҕэ олорбут.

 Быhаарыылар 

 Литература 
 P. Sarjanen,  ISBN 952-5170-05-5
 Tapio A. M. Saarelainen,  ISBN 952-5026-52-3  http://www.apali.fi 
 Tapio A. M. Saarelainen,  ISBN 978-952-5026-74-0 http://www.apali.fi 

 Өссө маны көр 
 Кульбертинов Иван Николаевич
 Федор Охлопков

 Тас сигэлэр 
 Brief background on Simo Häyhä
 Mosin-Nagant Dot Net's Sniper Section Presents "Meeting A Legend: Simo Häyhä" 
 Sniper Central list of snipers

Категория:Бэргэн ытааччылар
Категория:Дьоннор алпабыытынан